Kapstadt
Kapstadt (afrikaans: Kaapstad //, änglisch: Cape Town [], isiXhosa: iKapa) isch noch Johannesburg die zwäitgrössti Stadt in Südafrika. Sit 2004 isch si dr Sitz vom südafrikanische Parlamänt. Kapstadt isch d Hauptstadt vo dr Browinz Westkap und bildet d City of Cape Town Metropolitan Municipality, dr stedtisch Distrikt um Kapstadt. D Stadt het e Flechi vo 2455 Kwadratkilometer und het öbbe 3,7 Millione Iiwooner (2011). Bürgermeister vo dr Stadt isch d Patricia de Lille vo dr Demokratische Allianz.

Si Naame het Kapstadt noch em Kap vo dr Guete Hoffnig überchoo, wo öbbe 45 Kilometer witer im Süde lit und äine vo de gföörligste Pünkt uf em Seewääg uf Indie gsi isch. Wil Kapstadt die ersti Stadtgründig in dr südafrikanische Kolonialzit gsi isch, wird si mänggisch als „Mueterstadt“ (afrikaans: Moederstad, änglisch: Mother City) bezäichnet.

Weblingg 

 Offizielli Website (änglisch)

Fuessnoote

Ort mit Seehafe
Millionestadt
Ort z Afrika